เลิกมโน! บช.น. ยันไม่ปิด 5 แยกลาดพร้าว
เลิกมโน! บช.น. ยันไม่ปิด 5 แยกลาดพร้าว
5 ม.ค. 2560

เลิกมโน! บช.น. ออกมายืนยันไม่มีการปิดเส้นทาง 5 แยกลาดพร้าว ช่วงปลายเดือนม.ค.60 อย่างแน่นอน
ผู้สื่อข่าวรายงานว่า จากกรณีที่มีกระแสข่าวว่าจะมีการดำเนินการปิดถนนเส้นทาง 5 แยกลาดพร้าว เพื่อรองรับโครงการสร้างรถไฟฟ้าสายสีเขียวช่วงหมอชิต-สะพานใหม่ ในช่วงปลายเดือนมกราคม 2560
โดย ล่าสุด มีรายงานว่า พล.ต.ต. จิรพัฒน์ ภูมิจิตร รักษาราชการแทนรองผู้บัญชาการตำรวจนครบาล ยืนยันว่า กระแสข่าวปิดเส้นทาง 5 แยกลาดพร้าวไม่เป็นความจริง เนื่องจากยังไม่ได้รับแผนการก่อสร้างใดๆ จากทางบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD
ทั้งนี้ในวันที่ 10 มกราคมที่จะถึงนี้ทางผู้รับเหมา การรถไฟฟ้าขนส่งมวลชนแห่งประเทศไทย (รฟม.) และหน่วยงานที่เกี่ยวข้อง จะนำแผนก่อสร้างมาพูดคุยและวางแผนการแก้ไขจราจรว่าจะมีจุดไหนที่ต้องเริ่มก่อสร้าง ซึ่งก็จะมีการประชาสัมพันธ์ให้ประชาชนได้รับรู้ล่วงหน้า พร้อมยืนยันว่า จะไม่มีการปิดหรือการรื้อสะพานห้าแยกลาดพร้าวอย่างแน่นอน